31979L1070
L 331/8
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА НА СЪВЕТА
от 6 декември 1979 година
за изменение на Директива 77/799/ЕИО относно взаимопомощта между компетентните органи на държавите-членки в областта на прякото данъчно облагане
(79/1070/EИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално членове 99 и 100 от него,
като взе предвид предложението на Комисията,
като взе предвид становището на Асамблеята (1),
като взе предвид становището на Икономическия и социален комитет (2),
като има предвид, че практиката за укриване и избягване на данъци води до загуби за бюджета, до нарушаване принципите на справедливото данъчно облагане и застрашава нормалната конкуренция; като има предвид, че това засяга по неблагоприятен начин доброто функциониране на общия пазар;
като има предвид, че за да се противодейства на тази практика по-ефективно, би следвало да се засили сътрудничеството между данъчните администрации в рамките на Общността, в съответствие с общите принципи и правила;
като има предвид, че на 19 декември 1977 г. Съветът прие Директива 77/799/ЕИО относно взаимопомощта между компетентните органи на държавите-членки в областта на прякото данъчно облагане (3); като има предвид, че тази взаимопомощ би трябвало да се разшири, така че да покрива и косвените данъци, за да се осигури коректното им определяне и събиране;
като има предвид, че има спешна нужда взаимнопомощта да се прилага и за данъка върху добавената стойност, поради това, че той е общ данък върху потреблението и също така играе важна роля като част от системата на общите ресурси на Общността;
като има предвид, че разпоредбите на Директива 77/799/ЕИО, които са предмет на определени изменения и допълнения, също са подходящи за данъка върху добавената стойност; като има предвид, че поради това е достатъчно да се разшири обхватът на посочената директива,
ПРИЕ НАСТОЯЩАТА ДИРЕКТИВА:
Член 1
Директива 77/799/ЕИО се изменя, както следва:
1.
Заглавието се заменя със следното:
„Директива на Съвета от 19 декември 1977 г. относно взаимопомощта между компетентните органи на държавите-членки в областта на прякото данъчно облагане и на данъка върху добавената стойност.“
2.
В член 1:
а)
параграф 1 се изменя, както следва:
„1. В съответствие с разпоредбите на настоящата директива компетентните органи на държавите-членки обменят всяка информация, която може да им даде възможност за коректното определяне на размера на данъка върху дохода и върху капитала, както и на данъка върху добавената стойност.“
б)
параграф 5, по отношение на Обединеното кралство, се заменя със следното:
„в Обединеното кралство:
-
The Commissioners of Customs and Excise или упълномощен представител за изискваната информация единствено за целите на данъка върху добавената стойност,
-
The Commissioners of Inland Revenue или упълномощен представител за всяка друга информация.“
Член 2
Държавите-членки приемат законовите, подзаконовите и административните разпоредби, необходими, за да се съобразят с настоящата директива преди 1 януари 1981 г.
Член 3
Адресати на настоящата директива са държавите-членки.
Съставена в Брюксел на 6 декември 1979 година.